Credinţa şi jertfa, două valori de preţ pentru oraşul Pantelimon
Marian Ivan, primarul orașului Pantelimon:
”Este o zi cu dublă semnificație pentru noi, ca români și ca oameni care prețuiesc credința și jertfa: sărbătorim Înălțarea Domnului și, totodată, cinstim Ziua Eroilor, cei care au luptat și s-au jertfit pentru ca noi să trăim astăzi în pace și libertate. Înălțarea Domnului este o sărbătoare a speranței și a biruinței vieții. Este ziua în care ne amintim că, dincolo de greutăți, iubirea, credința și binele înving întotdeauna. Ziua Eroilor ne îndeamnă la recunoștință. Să nu uităm niciodată sacrificiul celor care au pus patria mai presus de sine. Le suntem datori cu respect, cu rugăciune și cu fapte demne. Astăzi, în toate bisericile și în toate inimile, se rostește cu evlavie același gând: Hristos S-a Înălțat! Să ne rugăm pentru sufletele eroilor noștri și să ne străduim să fim, prin ceea ce facem zi de zi, o comunitate care nu uită și nu trădează valorile pentru care ei au murit”, a spus edilul.
Moara Vlăsiei și-a onorat eroii
La monumentele ridicate în cinstea eroilor neamului, în comuna Moara Vlăsiei, ziua de 29 mai a fost una extrem de emoționantă. 
”Cinste eroilor noștri”, a transmis edilul comunei, Andrei Filip, care s-a aflat în mijlocul localnicilor și a depus coroane de flori, onorând astfel vitejia celor care, cu ani în urmă, au făcut sacrificiul suprem oferind românilor libertatea de care ne bucurăm astăzi.